Bianca Andreescu (locul 60 WTA), tânăra de 18 ani din Canada, de origine română, a câștigat cu 6-4, 3-6, 6-4 finala Indian Wells 2019 pe care a jucat-o cu experimentata Angelique Kerber, nr. 8 WTA, fost lider mondial, în vârstă de 31 de ani. „Cea mai mare victorie din istoria tenisului canadian”, notează site-ul WTA. Iar celebrul Rod Laver a scris: „S-a născut o stea, felicitări, Bianca Andreescu, ce luptătoare ești!”

Bianca Andreescu sărută trofeul Indian Wells, câștigat în premieră de o beneficiară a unui wildcard

Citiți și:

Părinții Biancăi Andreescu au văzut la televizor finala câștigată la Indian Wells de fiica lor

VIDEO. Cum a trăit meciul nepoatei bunica din Vaideeni a Biancăi Andreescu

Bianca Andreescu nu i-a uitat pe români: Mulțumesc că sunteți cu mine și vă iubesc!

Prima declarație a Biancăi Andreescu: Dacă crezi în tine, totul e posibil

CTP despre Bianca Andreescu: Un mental de călugăr tibetan, un talent atât de special cum n-am mai văzut de la Hingis

ACTUALIZARE 0:30 BIANCA ANDREESCU SCRIE ISTORIE LA INDIAN WELLS. La 18 ani, devine prima jucătoare din istorie care intră în turneu cu un wildcard și apoi câștigă competiția!

Bianca Andreescu este, totodată, cea mai tânără campioană la Indian Wells din ultimii 20 de ani. În 1999, Serena Williams câștiga trofeul la 17 ani. Bianca Andreescu este a patra cea mai tânără câștigătoare din istoria turneului californian, după Martina Hingis, Serena Williams și Monica Seles.

A fost o săptămână de neuitat pentru Bianca Andreescu în California. Iată și momentul în care realizează că visul i s-a împlinit, la capătul unei partide epuizante:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

S-a prăbușit la pământ întinsă și hohotind cu mâinile pe față, apoi s-a ridicat să o felicite pe Kerber, a dat mâna cu adversara, s-au pupat, s-a închinat, apoi a căzut în genunchi, a sărutat terenul și s-a întins din nou pe teren. Incredibil, exclamă WTA.

Bianca Andreescu, reacție după victoria de la Indian Wells 2019 Foto: Guliver/Getty Images

Foto: Guliver/Getty Images

Bianca Andreescu s-a prăbușit pe teren copleșită de emoție și epuizată după meciul foarte greu pe care l-a avut cu Angelique Kerber în finala de la Indian Wells 2019, pe care canadianca de 18 ani a câștigat-o. Foto: Guliver/Getty Images

O imagine care spune mai mult decât orice cuvinte despre ce a însemnat această partidă:

Bianca Andreescu, după finala Indian Wells 2019

Sportiva de 18 ani s-a impus după un meci de două ore şi 18 minute, obţinând cel mai important trofeu al carierei.

Un meci epuizant. Cum o ajută pe Simona Halep acest rezultat

În decisiv, la 2-1, ea a cerut intervenţia fizioterapeutului, pentru o problemă la umărul drept. Kerber a fost prima care a rupt echilibrul în decisiv, cu break, la 2-2, dar Andreescu a câştigat trei ghemuri la rând şi a dus scorul la 5-3, când a ratat trei mingi de meci. Germana a câştigat pe serviciul adversarei, dar şi-a pierdut la rândul ei serviciu, în ghemul următor.

Bianca Andreescu are o serie incredibilă de meciuri în 2019, în care a câştigat 28 de partide şi a pierdut doar 3, disputând o finală WTA, la Auckland, şi câştigând un trofeu 125k, la Newport Beach. La Indian Wells, jucătoarea canadiană a devenit prima beneficiară a unui wild card care ajunge în finală.

Bianca Andreescu va urca pe locul 24 WTA după succesul de duminică, după ce la începutul anului era pe locul 152 WTA.

Câştigătoarea de la Indian Wells va primi un premiu de 1.354.010 dolari şi 1.000 de puncte WTA, iar învinsa din ultimul act 686.000 de dolari şi 650 de puncte WTA.

În urma acestei, Simona Halep, acum pe locul 3 WTA în clasamentul live, va rămâne pe această poziţie, în ierarhia de luni.

În ceea ce o privește pe Angelique Kerber, ea va urca pe locul 4 WTA începând de luni. Ajunsă și ea pentru prima dată în finală la Indian Wells, pentru germancă a fost o înfângere amară. S-a cunoscut regretul și în declarația ei de la ceremonia de premiere, unde vocea i-a fost sugrumată de emoție, însă i-a recunoscut cu onestitate meritele tinerei ei adversare, i-a lăudat jocul „uluitor” și i-a spus că merită trofeul.

Lacrimi de bucurie pentru Bianca Andreescu lângă trofeul Indian Wells, în timp ce Angelique Kerber, dezamăgită, se mulțumește cu trofeul mai mic, de finalistă. Foto: Guliver/Getty Images

Citiți și:

Presa internațională, la picioarele Biancăi Andreescu. Comentarii elogioase și previziuni de carieră strălucită

S-a născut o stea. Premierul Canadei, Nadia Comăneci, Darren Cahill, printre cei care au felicitat-o pe Bianca Andreescu

LIVE SCOR:

ACTUALIZARE 0: 25 Și Bianca câștigă setul al treilea cu 6-4

ACTUALIZARE 0:22 E o luptă extraordinară. Dârză, Kerber a salvat trei mingi de meci și duce setul decisiv la scorul de 5-4 pentru Bianca Andreescu. Nimeni nu poate spune cum se va încheia această partidă nebună!

ACTUALIZARE 0:16 Bianca are crampe musculare la picioare, dar nu se lasă: e 5-3 pentru ea și servește pentru meci.

ACTUALIZARE 0:12 De când a vorbit cu antrenorul și și-a spus frustrările, Bianca Andreescu a câștigat opt din nouă puncte. Acum conduce cu 4-3 în decisiv. Spectatorii sunt pur și simplu îndrăgostiți de ea.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 0:11. Ei bine, Bianca pare să-și fi luat energia necesară și o egalează pe Kerber rapid: 3-3.

ACTUALIZARE 0:08 Bianca își cheamă din nou antrenorul și se plânge că este epuizată. „Sunt obosită... Îmi ard tălpile...Abia mai pot să mă mișc”. Sylvain Bruneau o încurajează cât mai mult: „Trebuie să depășești momentul ăsta”. Este un moment-cheie al partidei.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 0:07 Kerber preia conducerea în decisiv: 3-2

ACTUALIZARE 0:03 Angelique Kerber ține pasul. 2-2 în decisiv.

ACTUALIZARE 23:55. E 2-1 pentru Bianca Andreescu în setul decisiv. Canadianca pare să-și fi găsit surse noi de energie, însă își cheamă kinetoterapeutul. Încă de la începutul partidei avea benzi kinesiologice pe brațul și omoplatul drept. Pauză medicală pentru Bianca.

Finala Indian Wells 2019. Bianca Andreescu a intrat pe teren cu benzi kinesiologice la braţul şi umărul drept

ACTUALIZARE 23:47 Angelique Kerber egalează: 1-1 în decisiv.

Asistăm însă la un schimb de mingi absolut spectaculos, încheiat magistral de Bianca Andreescu. Canadianca pare însă că resimte oboseala:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Cei care administrează contul de Twitter al WTA par să fie fermecați de Bianca Andreescu. Din 11 postări video cu secvențe din meci numai două sunt până acum admirative la adresa lui Angelique Kerber.

ACTUALIZARE 23:46 Bianca Andreescu începe curajos setul al treilea, în care conduce cu 1-0.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 23:39 Angelique Kerber câștigă setul al doilea cu 6-3 și finala Indian Wells 2019 intră în setul decisiv.

Setul al doilea a durat 48 de minute.

Pentru Kerber e al 206-lea meci al carierei care ajunge la set decisiv. În ceea ce o privește pe Bianca Andreescu, este abia al 12-lea de când joacă în circuitul WTA.

ACTUALIZARE 23:35 Bianca recuperează un punct în setul al doilea în care Kerber conduce cu 5-3.

ACTUALIZARE 23:31. Este 5-2 pentru Kerber în setul al doilea, iar Bianca Andreescu a solicitat între timp sfaturile antrenorului. Încearcă să o împingi spre fundul terenului, i-a spus Sylvain Bruneau.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 23:16. În ciuda loviturilor frumoase reușite de Bianca Andreescu, Angelique Kerber se desprinde: conduce cu 4-1 în setul al doilea.

ACTUALIZARE 23:14. Bianca Andreescu continuă să impresioneze cu tehnica sa. Prima beneficiară a unui wildcard care ajunge în finala de la Indian Wells joacă un tenis de mare calitate, notează WTA:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 23:07 Angelique Kerber preia conducerea pentru prima dată în această partidă: 2-1 pentru germancă în setul al doilea. Iar Bianca Andreescu îi lasă fără cuvinte pe jurnaliștii de la site-ul WTA cu acestă lovitură absolut incredibilă:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 22:50 Bianca Andreescu câștigă primul set cu 6-4 în 40 de minute.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

ACTUALIZARE 22:37 Kerber recuperează: 4-3 pentru Andreescu în primul set.

ACTUALIZARE 22:35 Bianca Andreescu se desprinde: e 4-2 pentru canadianca de origine română.

ACTUALIZARE 22:33. Lupta este strânsă. Deocamdată e 3-2 pentru Bianca Andreescu în setul 1.

ACTUALIZARE 22:19 2-0 pentru Bianca Andreescu.

ACTUALIZARE 22:15 Primul punct al partidei este realizat de Bianca Andreescu, pe serviciul lui Kerber. 1-0 în primul set. Iar Bianca arată deja o lovitură de adevărat maestru:

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

LIVE VIDEO - AICI.

Cum văd meciul cele două sportive

Bianca Andreescu visează cu ochii deschişi la trofeul Indian Wells, însă pentru jucătoarea de 18 ani urmează cel mai greu examen. Fost lider mondial şi cu trei trofee de Grand Slam în palmares, Angelique Kerber a atins şi ea prima finală Premier Mandatory din carieră. Andreescu poate da o adevărată lovitură financiară dacă se impune în California. Peste 1,3 milioane de dolari primeşte noua campioană de la Indian Wells.

„Vreau să câştig fiecare turneu la care particip. Întotdeauna îmi imaginez că ţin trofeul în mâini la final. Nu va fi uşor, cu siguranţă! Este o mare luptătoare, ajunge multe mingi, le redirecţionează foarte bine, aşa că trebuie să fiu la cel mai înalt nivel pentru a putea ridica trofeul”, a declarat Bianca Andreescu.

La rândul său, Angelique Kerber - numărul 8 WTA – știe că nu are o misiune ușoară. „Ştiu că trebuie să joc la cel mai înalt nivel, pentru că ea este într-o formă foarte bună, joacă extraordinar şi consider că va fi o finală bună”, a spus germanca. Și ea este calificată pentru prima oară în finala Indian Wells.

În cazul în care se va impune în fața lui Angelique Kerber, Bianca Andreescu va fi cea mai tânără jucătoare care se impune la Indian Wells din ultimii 20 de ani. În 1999, Serena Williams o bătea pe Steffi Graf, în finala turneului californian, cu 6-3, 3-6, 7-5.

Duelul pentru trofeul feminin de la Indian Wells începe la ora 22:00, in direct la Digi Sport 2.

Cât datorează Bianca Andreescu „rădăcinilor românești”

„Rădăcinile româneşti” au făcut din sportiva din Canada o adevărată luptătoare pe teren, scrie cotidianul New York Times, citat de digisport.ro.

Succesul său a luat prin surprindere lumea tenisului, puţini anticipând o asemenea explozie din partea Biancăi. The New York Times consideră că un rol esenţial în ascensiunea Biancăi Andreescu a avut-o faptul că are origini în România. Asta a ajutat-o să fie o luptătoare neînfricată şi să nu cedeze vreodată.

„Andreescu vorbeşte în română, în casă, cu părinţii ei şi crede că rădăcinile sale româneşti o ajută enorm pe teren pentru a fi o luptătoare”, scrie NYT care îi redă chiar spusele Biancăi Andreescu: „Cred că suntem nişte oameni foarte pasionaţi şi dăm totul pentru a ne atinge ţelul. Totul ţine de cum te dăruieşti”.

Angelique Kerber i-ar putea lua locul Simonei Halep pe podiumul WTA

Germanca Angelique Kerber a ajuns în faza finală a competiției după ce a învins-o fără probleme în semifinale pe elvețiana Belinda Bencic, o sportivă de 22 de ani, dar care a dovedit în timpul turneului că este în mare formă. Meciul a durat puțin peste o oră și s-a încheiat în două seturi: 6-4, 6-2 pentru Kerber.

În ceea ce o privește pe Bianca Andreescu - marea surpriză a turneului Indian Wells 2019 - ea a ajuns în finală, intrând în competiție ca beneficiară a unui wildcard, după ce a învins-o pe ucraineanca Elina Svitolina, locul 6 WTA. A fost un meci foarte disputat, încheiat în trei seturi: 6-3, 2-6, 6-4.

Bianca Andreescu și Angelique Kerber se întâlnesc pentru prima dată pe terenul de tenis. Ambele se află pentru prima dată în finala Indian Wells. Pentru germancă, miza este cu atât mai mare cu cât ar putea urca pe locul 3 WTA, depășind-o pe Simona Halep, în caz că va câștiga turneul Indian Wells 2019. În schimb, Bianca Andreescu spunea că va aborda această partidă fără stres, pentru că nu are nimic de pierdut, va încerca să se bucure de joc și atât.

N-am nimic de pierdut! spune Bianca Andreescu înaintea finalei Indian Wells 2019 pe care o dispută cu Angelique Kerber Foto: Guliver/Getty Images

Ea a reușit oricum să scrie istorie la Indian Wells, fiind prima jucătoare care intră în competiție cu un wildcard și ajunge în finală. Mai mult, are asigurat de luni un loc între primele 30 de jucătoare ale lumii, fiind totodată și cea mai tânără sportivă dintre ele. Și asta, după ce la sfârșitul anului trecut Bianca Andreescu ocupa locul 178 WTA. Are, însă, o serie de 35 de meciuri disputate, din care a pierdut numai trei. Bianca Andreescu a câștigat în acest an prima ei finală a unui turneu WTA, la Newport, a jucat în finala de la Auckland, dar a pierdut-o, iar acum joacă pentru prima dată o finală a unui turneu de categorie Premier Mandatory.

Citiți și: Roger Federer - Dominic Thiem, finala ATP Indian Wells 2019